stanford-oval/wikipedia huggingface dataset:
סקלפל
הערות שוליים

↑  סַכִּין מְנַתְּחִים במילון רפואה (תשנ"ט), באתר האקדמיה ללשון העברית
↑  Ochsner, J (2009). "Surgical knife". Texas Heart Institute Journal. 36 (5): 441–443. PMC 2763477. PMID 19876423.
↑  Jo Marchant. "Scalpels and skulls point to Bronze Age brain surgery". New Scientist.
↑  "ARTS-CULTURE – Excavations restarting at İkiztepe in northern Turkey".
↑  Ochsner J (2009). "Surgical Knife". Tex Heart Inst J. 36 (5): 441–3. PMC 2763477. PMID 19876423.
↑    Anthea Gerrie, ‏Roman ruins cast new light on a trip to doctor, The Telegraph, 9 December 2007
↑  "EPINet Report: 2001 Percutaneous Injury Rates". Advances in Exposure Prevention. 6 (3): 32–36. 2003.
↑  "Sharps Injury Prevention Workbook". Cdc.gov (Centre for Disease Control and Prevention).
↑  Fuentes, H., et al. (2008). "Scalpel Safety": Modeling the effectiveness of different safety devices' ability to reduce scalpel blade injuries." The International Journal of Risk & Safety in Medicine 20(1–2):83–89.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אחיזת פלמר
אחיזת עיפרון
סכין אקס-אקטו (X-Acto)
עין עריכ

| --- | --- |

עין עריכ
 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 אוכלוסייה:  ‏
  ‑ בכפר:  1,567 (2007)
 קואורדינטות:  35°08′35″N 31°54′24″E﻿ / ﻿35.14306°N 31.90667°E﻿ / 35.14306; 31.90667
 אזור זמן:  UTC +2
  מפת מיקום  מפה מפורטת   (למפת גוש דן מוגדלת) עין עריכ(למפת גוש דן רגילה) עין עריכ(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין עריכ(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עין עריכ  he tabBackground:;tabBorder:#aaa;defaultTab:0;
עין עריכ (בערבית: عين عريك) הוא כפר פלסטיני בנפת רמאללה ואל-בירה, הממוקם כשבעה קילומטרים מערבית לרמאללה.
היסטוריה

שם הכפר משמר את גבול הארכי, המוזכר בגבול הדרומי של נחלת אפרים: "וְיָצָא מִבֵּית אֵל לוּזָה וְעָבַר אֶל גְּבוּל הָאַרְכִּי עֲטָרוֹת" (יהושע טז, ב), וחושי הארכי מהגיבורים אשר לדוד הגיע גם הוא כנראה מאזור זה.
חוקר ארץ ישראל הצרפתי ויקטור גרן ביקר בעין עריכ בשנת 1870, וכתב כי בכפר יש כארבעים בתים קטנים. הוא ציין כי כמחצית מתושבי הכפר מוסלמים, ומחצית נוצרים מהזרם היווני האורתודוקסי, שיש להם כנסייה. הוא תיאר גם כן את הבקעה הסמוכה, "ואדי אל-עריכ", המוזנת משני מעיינות, עוטה עצי תאנה, זית ורימון, וכוללת מספר קירות תמך ראויים לציון.
במפקד אוכלוסין 1931 של ארץ ישראל היו בעין עריכ 117 בתים מאוכלסים, בהם התגוררו 494 תושבים, 274 מוסלמים ו-220 נוצרים.
הכפר יושב על כביש 450 המקשר בין אזור מחנה עופר (כביש 443) וביתוניא לאזור גוש טלמונים, נווה צוף ונבי סאלח. עד תחילת האינתיפאדה השנייה שימש כביש זה כציר הגישה בין יישובי גוש טלמונים לירושלים, והתנועה עברה במרכז הכפר. לאחר פרוץ האינתיפאדה השנייה נחסם הכביש בעקבות פיגועי ירי, ומאוחר יותר נחסם בעקבות בניית גדר ההפרדה, ונכון ל־2015 הכביש העובר במרכז הכפר משמש את התנועה הפלסטינית בלבד, ומקשר בין אזור רמאללה ליישובים פלסטיניים במערב בנימין.
ב־19 בפברואר 2002 אירע במחסום צבאי של צה"ל בסמוך לעין עריכ פיגוע ירי קשה ובו נהרגו שישה חיילי צה"ל. הפיגוע בוצע על ידי שוטרים פלסטיניים, והיה אחד מסדרת פיגועי ירי שכוונה למחסומי צה"ל ביהודה ושומרון בתקופה זו. בתגובה לפיגוע תקף צה"ל תוך זמן קצר מספר עמדות של המשטרה הפלסטינית, והרג 15 שוטרים פלסטינים.
לפי פרסומי הלשכה הפלסטינית המרכזית לסטטיסטיקה, מנתה אוכלוסיית הכפר בשנת 2007 1,567 תושבים, מוסלמים ונוצרים.
הערות שוליים

↑  יהודה אליצור, גבולות נחלת אפרים, באתר דעת
↑  ויקטור גרן, תיאור גיאוגרפי, היסטורי וארכיאולוגי של ארץ-ישראל - כרך חמישי: השומרון (ב), ירושלים: יד יצחק בן-צבי, 1984, עמ' 31
↑  Mills, Census of Palestine, 1931, page 49
↑  פרסום סטטיסטי של הלשכה.
| דגל פלסטיןיישובי נפת רמאללה ואל-בירה |
| --- | --- | --- |
| ערים | אל-בירה • ביתוניא • רוואבי • רמאללה |   |
| מועצות מקומיות | אל-איתיחאד (ביתילו, דיר עמאר, ג'מאלא) • א-זיתונה (מזרעה אל-קיבליה, אבו שוחידם) • ביר זית • בית ליקיא • בני זייד (דיר ע'סאנה, בית רימא) • בני זייד א-שרקייה (עארורה, מזארע א-נובאני) • דיר ג'ריר • דיר דיבוואן • חרבתא אל-מצבאח • מזרעה א-שרקיה • נעלין • סילוואד • סינג'יל • תורמוס עיא |   |
| כפרים | אבו קש • אום צפא • א-לובן אל-ע'רבי • אל-ג'אנייה • אל-מוע'ייר • אל-מידיה • בודרוס • בורקה • בית סירא • ביתין • בית עור אל-פוקא • בית עור א-תחתא • בלעין • ג'יפנה •דורא אל-קרע • דיר אבו משעל • דיר איבזיע • דיר א-סודאן • דיר ניזאם • דיר קדיס • ח'ירבת אבו פלאח • ח'רבת'א בני חרית • טייבה • טירה • יברוד • כובאר • כפר מאליכ • כפר ניעמה • כפר עין • נבי סאלח • סאפא • סורדא • עאבוד • עבוין • עג'ול • עטארה • עין יברוד • עין עריכ • עין סיניא • עין קיניא • קיביה • קראוות בני זייד •  ראס כרכר • רמון • רנתיס • שוקבא • שיבתין |   |
| מחנות פליטים | אל-אמערי • ג'לזון • קדורה • קלנדיה |   |
נפות הרשות הפלסטינית
| --- | --- |
בקרת זהויות :  NLI: 987007582048605171
ענן קונפליקט

ענן קונפליקט הוא טכניקה בתורת האילוצים המשמשת לייצוג גרפי של קונפליקטים על מנת להעלימם, ולהגיע לפתרון מקובל ורצוי עבור כל הצדדים.
מטרת הטכניקה אינה הגעה לפשרה אלא לפתרון רצוי לכל הצדדים, זאת על ידי הבנת הנחות היסוד שמובילות לקונפליקט, וביטול עצם הקונפליקט על ידי בחינה של תקפות ההנחות וגילוי הנחה שגויה.
בבסיס השיטה עומדת הנחת היסוד כי מאחורי כל קונפליקט עומדת הנחה אחת או יותר שאינה תקפה.
רקע

תורת האילוצים מתייחסת לקונפליקטים כאל מצב בו לשני צדדים קיים יעד משותף, אך הם חלוקים על האמצעים או הדרך בהם יש לנקוט על מנת להגיע אל היעד. מצבים אלו ניתן לזהות במהלך משא ומתן, כאשר הצדדים למשא ומתן "מתבצרים" בעמדותיהם והמשא ומתן אינו מתקדם. אבי תורת האילוצים, אליהו מ. גולדרט, כתב על מצב זה: ”כשאתה מזהה במשא ומתן מצב שאי-אפשר להתפשר בו, עשה אתה את הצעד הראשון: הפסק מיד את הדיאלוג.” (אליהו מ. גולדרט, זה לא מזל, דניאלה די-נור מוציאים לאור 1995, עמ' 13).
בדרך כלל, כאשר משא ומתן מגיע לשלב כזה עוברים הצדדים לחילופי האשמות ולטיעונים המבוססים על רגשות תוך נטישת שיטת הפעולה הלוגית. טכניקת ענן הקונפליקט מיועדת להחזרת התהליך לפסים הגיוניים, המבוססים על עובדות במקום על רגשות. גולדרט טוען כי בכל מקרה שקיימת מטרה משותפת, ניתן למצוא לקונפליקט פתרון של זוכים בלבד (win-win).
השימוש בשיטה להתמודדות עם קונפליקיטים מוגדר כקריטי, שכן תורת האילוצים מבוססת על הקביעה כי אין בנמצא פתרונות של win-lose ובכל מקרה שבו נדרשת פשרה "כואבת" המשמעות היא כי כל הצדדים מפסידים (lose-lose), שכן גם אם בטווח הקצר אחד הצדדים מסתמן כ"מרוויח", הוא ישלם על כך מחיר בטווח הארוך.
הטכניקה

לטכניקת ענן הקונפליקט שני שלבים: השלב הראשון הוא שרטוט "ענן הקונפליקט", לשם המחשה גרפית של המצב. השלב השני הוא זיהוי ההנחות העומדות בבסיס הקשרים בין מרכיבי הענן ומציאת ההנחה השגויה או הניתנת לשינוי.
הטכניקה > שרטוט הענן

תהליך שרטוט הענן מתחיל בהגדרה מדויקת של שתי החלופות. שתי החלופות נכתבות זו מעל זו, וביניהן משורטט חץ הקונפליקט, חץ דו ראשי, בדרך כלל בצורת "ברק" - יצוג גרפי של העובדה שבין חלופות אלו לא תיתכן פשרה. החלופות אינן בהכרח הפכים, אך במצב הקיים הן בהכרח לא יכולות להתקיים בו זמנית.
בשלב הבא, מוגדר לכל חלופה הצורך עליו עונה החלופה, נכתב לצד כל אחת מהחלופות ומסומן חץ המוביל מהחלופה אל הצורך.
בשלב האחרון של השרטוט, מוגדרת המטרה המשותפת של הצדדים, ומסומנים חיצים מכל אחד מהצרכים אל המטרה. בכך "נסגר" הענן המכיל כעת שרטוט הכולל 5 אמירות המחוברות בחיצים.
ההגדרות השונות במהלך תהליך בניית הענן אינן אבסולוטיות - אלו הגדרות סובייקטיביות במהותן שכן לכל קונפליקט רקע שונה, אך כל עוד ההגדרות מוסכמות על שני הצדדים בהקשר של הקונפליקט, הן מתאימות ליצירת הענן.
הטכניקה > "אידוי" הענן

ביטול הקונפליקט מתבצע על ידי זיהוי ההנחות הסמויות העומדות מאחורי החיצים עצמם (לא האמירות). הטענות הרשומות בחלקי הענן השונים אמנם נכונות, אך ההנחות מאחורי החיצים המובילים מטענה לטענה עשויות להיות שגויות, למשל, אם חלופה מסוימת אינה הדרך היחידה האפשרית להבטחת היתרון שנובע ממנה או אף כלל אינה מבטיחה את השגת הצורך.
הנחות שגויות יכולות להימצא בכל אחד מהקשרים המסומנים בענן. בדרך כלל, מציאת הנחה שגויה בקשר שבין חלופה לבין הצורך מוביל לקריסת החלופה, אך זו לא האפשרות היחידה - ייתכן כי ניתוח הענן יגלה אף מצב כי שתי החלופות, שלכאורה סותרות זו את זו - יכולות להתקיים זו לצד זו, ייתכן מצב בו שתי החלופות קורסות, ועוד.
דוגמה

קונפליקטים "קלאסיים" רבים מתרחשים בחיי המשפחה, בין הורים לילדיהם. דוגמה לקונפליקט כזה הוא אמא המבקשת מבנה לסדר את החדר, אך הוא לא רוצה בכך. במקרה כזה, עשוי ענן הקונפליקט להיראות כדלקמן:
חדר מסודר --> אמא גרה בבית אסתטי
   ↑                           /
קונפליקט                          הרמוניה בבית
   ↓                           \
  חדר לא מסודר --> לילד תחושת בעלות
ההגדרות, כאמור, צריכות להיות מוסכמות על שני הצדדים לקונפליקט. חלק מהותי בבניית הענן היא הבנה ולגיטימציה של הרצונות או הצרכים של כל אחד מהצדדים - הילד צריך לקבל ולכבד את רצונה של האם בבית אסתטי, ואילו על האם לקבל ולכבד את רצונו של הבן ב"חלק משלו" בבית.
כעת ניתן לבדוק מהן ההנחות המסתתרות מאחורי החיצים שבענן. אפשרות אחת היא כתיבת משפטי תנאי מסוג "כדי שאמא תגור בבית אסתטי, החדר צריך להיות מסודר כי...". ההסבר שיבוא לאחר מכן חושף את ההנחה מאחורי הקשר. דוגמאות להנחות אפשריות בדוגמה לעיל:
כדי שאמא תגור בבית אסתטי החדר צריך להיות מסודר כי החדר הוא חלק מהבית.
כדי שאמא תגור בבית אסתטי החדר צריך להיות מסודר כי סדר הוא מרכיב חשוב באסתטיקה.
ניתן לראות כי כבר על שתי ההנחות הללו ניתן לחלוק או למצוא פתרון שיפריך אותן: למשל, את הטענה כי "החדר הוא חלק מהבית" אפשר לפתור באמצעות החלטה כי "דלת החדר תמיד סגורה". את טענת "סדר הוא מרכיב חשוב באסתטיקה" אפשר לפתור באמצעות עיצוב אסתטי שיהיה מקובל הן על הילד והן על האם - אם למשל החדר יעוצב מלכתחילה כ"מאורת ערפדים", הרי שדווקא חוסר הסדר הוא התורם לאסתטיקה.
במקרה הנ"ל, שיטת ענן הקונפליקט חושפת את הבעיה האמיתית: הקונפליקט למעשה אינו על שאלת חדר מסודר/לא מסודר, אלא על תחושת שליטה - האם זקוקה לתחושת שליטה על הבית שלה, הבן זקוק לתחושת שליטה מסוימת. הבנת הבעיה הבסיסית יכולה להוביל למספר רב של פתרונות.
לקריאה נוספת

אליהו מ. גולדרט, זה לא מזל, דניאלה די-נור מוציאים לאור, 1995
בעז רונן, שמעון פס, ניהול ממוקד: לעשות יותר עם מה שיש, הוצאת הוד-עמי, 2004 - פרק 8
ענן קונפליקט
עמוס פרישמן

| --- | --- |

 לידה:  20 בספטמבר 1964 (בן 60) ישראל
 עמדה:  רכז
 גובה:  1.82 מטר
 קבוצות כשחקן
 1982–1989  1989–1990   1990–1993   1993–1995   1995–1996:  הפועל תל אביב   הפועל חולון   הפועל תל אביב   הפועל גבעתיים   עירוני רמת גן
 הישגים כשחקן
 סגן מלך הסלים באליפות אירופה לקדטים אחרי דראז'ן פטרוביץ'   גביע המדינה (1984, 1993)
 
עמוס פרישמן (נולד ב-20 בספטמבר 1964) הוא כדורסלן עבר ישראלי. בסוף שנות ה-80 ותחילת שנות ה-90 היה משחקניה הבולטים של הפועל תל אביב, ושחקן נבחרת ישראל. מכהן כיושב ראש איגוד הכדורסל בישראל.
קריירה

כבר בקבוצות הצעירות התבלט פרישמן ביכולתו כרכז. כשחקן נבחרת הקדטים היה סגן מלך הסלים באליפות אירופה (שני אחריו ברשימת הקלעים היה דראז'ן פטרוביץ', מגדולי הכדורסלנים בכל הזמנים).
בעונת 1982/1983 עלה פרישמן לשחק בקבוצת הבוגרים של הפועל תל אביב, וקיבל את גופייה מספר 14.
בעונת 1983/1984 ניצחה הפועל בדרבי את יריבתה מכבי תל אביב לראשונה זה חמש שנים. בסיום העונה זכתה הפועל תל אביב בגביע המדינה לראשונה מאז 1969, לאחר ניצחון על הפועל רמת גן, ופרישמן הפך לאחד השחקנים המשמעותיים בסגל שלה.
בעונת 1987/8 החל לשמש כקפטן הקבוצה.

בעונת 1989/1990 עבר לשחק בהפועל חולון, צעד שעורר הדים רבים וזכה לסיקור רב בעיתונות הספורט באותם ימים. במהלך אותה עונה ניצח עם חולון את הפועל תל אביב, ובתום אותה עונה חזר פרישמן להפועל תל אביב.
בעונת 1991/1992 העפילה הפועל תל אביב לסדרת הגמר-סל נגד מכבי תל אביב והפסידה לה בתוצאה 2 - 3. בעונה שלאחר מכן סיימה הקבוצה במקום הראשון, והפסידה להפועל גליל עליון בסדרת הגמר של הליגה. בגמר הגביע של אותה עונה גברה הפועל תל אביב על הפועל גבעתיים.
בתום עונת 1992/1993 עזב את הפועל תל אביב ועבר לשחק בהפועל גבעתיים למשך שתי עונות, ולאחר מכן בעירוני רמת גן למשך עונה אחת. בשנת 1996 הודיע על פרישה.
במהלך הקריירה שלו שיחק ב-300 משחקי ליגה, בהם קלע 3,101 נקודות.
במדי הנבחרת שיחק 48 משחקים, בהם קלע 190 נקודות. 

במשחק השיא שלו בנבחרת קלע 24 נקודות.
כיום

עד לשנת 2017 כיהן פרישמן כמנכ"ל אגודת הכדורסל הפועל גבעתיים וכסגן-יו"ר האגף המקצועי באיגוד הכדורסל.
החל משנת 2017 משמש כיו"ר הוועדה המקצועית באיגוד הכדורסל ומנכ"ל העמותה העירונית לקידום הספורט בגבעתיים.
בשנת 2024 נבחר לכהן כיושב ראש איגוד הכדורסל בישראל.
ביוגרפיה

עמוס פרישמן נולד והתחנך בגבעת רמב"ם שבגבעתיים.
אמו איבוליה פרישמן היא ד"ר לרפואת ילדים ואביו ד"ר בנימין פרישמן היה גינקולוג בכיר ומנכ"ל בית החולים אסותא.
פרישמן החל את דרכו כילד בבית הספר שמעוני ולאחר מכן עבר לבית הספר התיכון שמעון בן צבי.
בשנת 1983 התגייס ואת שירותו הצבאי עשה כספורטאי מצטיין בחיל האוויר.
פרישמן בעל תואר ראשון בחינוך גופני.
חיים אישיים

עמוס פרישמן נשוי לסיגל פרישמן, מנהלת היחידה לתזונה בבית החולים בלינסון. לזוג בת ושני בנים, והם מתגוררים ביהוד נווה-מונוסון.
הערות שוליים

↑  עדי רובינשטיין‏, פרישמן פינת אוסישקין, באתר וואלה, 9 במרץ 2005
↑  יוני לב ארי ורענן וייס, הפועל ת"א מול חולון: המשחק הגדול בהיסטוריה?, באתר ynet, 28 בדצמבר 2010
↑  דף השחקן באתר "ספסל"
↑  דבר מנכ"ל אגודת ספורט גבעתיים
↑  אתר איגוד הכדורסל
↑  ynet ספורט, עמוס פרישמן נבחר ליו"ר איגוד הכדורסל החדש, באתר ynet, 2 במאי 2024
עמוס רולידר

| --- | --- |
אין תמונה חופשית
 לידה:  26 ביולי 1947 (בן 77) כפר יהושע, פלשתינה (א"י) 
 ענף מדעי:  ניתוח התנהגות יישומי
 מקום מגורים:  זכרון יעקב
 מקום לימודים:  מכון וינגייט  אוניברסיטת המדינה של אוהיו  אוניברסיטת בריגהם יאנג  Mount Saint Vincent University 
 מוסדות:  אוניברסיטת חיפה  האקדמית כנרת  המכללה האקדמית עמק יזרעאל  אוניברסיטת מקמסטר  אוניברסיטת תל אביב 
 תרומות עיקריות
 איש חינוך ומומחה לטיפול בילדים
 
עמוס ארנסט רוֹלידֶר (נולד ב-26 ביולי 1947) הוא פרופסור לחינוך.  ידוע גם בעקבות הופעותיו במספר תוכניות טלוויזיה.
בשנת 2021 נחשפה פרשת התעללותו בילדים ונערים בקנדה ובמדינת ישראל.
קורות חיים

רולידר נולד וגדל במושב כפר יהושע כילד שלישי ליהושע והלגה. אביו היה נפח ועלה מגרמניה לפני מלחמת העולם השנייה. אובחן בגיל 12 כבעל הפרעת קשב ופעלתנות יתר. בשנת 1969 קיבל תעודת הוראה ממכון וינגייט שבנתניה. בשנים 1969–1972 שירת בצה"ל כפקח טיסה. בשנים 1972–1976 היה מורה לחינוך גופני בתיכון הרי אפרים. בשנת 1977 קיבל תואר שני בחינוך גופני מאוניברסיטת בריגהאם יאנג ביוטה שבארצות הברית. רולידר המשיך את לימודיו באוניברסיטת המדינה של אוהיו, שם קיבל ב-1979 תואר שני נוסף בחינוך מיוחד, ובשנה זו קיבל גם תואר דוקטור בחינוך גופני (כותרת הדיסרטציה: "Effects of Enthusiasm Training on Subsequent Teacher Enthusiasm Behavior"). בשנת 1983 היה בהשתלמות פוסט-דוקטורט במחלקה לפסיכולוגיה התנהגותית באוניברסיטת מאונט סנט וינסנט שבהליפקס בקנדה.
החל משנת 1981 עבד כמרצה בכיר במסלול מחקר[דרושה הבהרה] בפקולטה לחינוך באוניברסיטת חיפה עד שנת 1988. בשנת 1989 החל ללמד במחלקה לפסיכיאטריה באוניברסיטת מקמסטר בקנדה, בה שימש תחילה כפרופסור חבר, ובהמשך משנת 1992 עד שנת 1995 כפרופסור מן המניין. בשנים 1989–1994 היה ראש התוכנית ההתנהגותית במרכז הרפואי לפגועי ראש בבית החולים האוניברסיטאי צ'אדוק מקמסטר שבאונברסיטת מקמסטר. עבודתו בבית חולים זה ספגה ביקורת והאשמות כלפיו באלימות והתעללות כלפי מטופלים. ביוני 2021 פורסמה בתוכנית "זמן אמת" בערוץ כאן 11 כתבת תחקיר אודות פעילותו זו. בתחקיר הוצגה שיטת טיפול באמצעות אלימות כלפי המטופלים, והובאו עדויות של מטופלים, בני משפחה ועמיתיו למחלקה. בנוסף הוצגו קטעים מתחקיר דומה שהוצג בקנדה בשנת 1996 אודות שיטותיו של רולידר. רולידר הכחיש את הטענות, והמכללה האקדמית כנרת אף גיבתה אותו. בעקבות פרסום התחקיר ב"זמן אמת", החליטה מכללת בית ברל בה לימד רולידר, להפסיק את ההתקשרות עמו. בנוסף, מאז שידור התחקיר הופעותיו בטלוויזיה דעכו.
בשנת 1996 החל ללמד ולכהן כראש החוג למדעי התנהגות במכללה האקדמית עמק יזרעאל. החל משנת 2013 משמש כראש המחלקה ללימודי מדעי ההתנהגות במכללה האקדמית כנרת בעמק הירדן.
בנוסף משנת 2007 משמש רולידר חבר בוועדה למינוי פרופסורים במדעי החברה של המועצה להשכלה גבוהה[דרושה הבהרה].
בשנת 2011 נבחר על ידי ארגון מנתחי ההתנהגות העולמי (ABAI) לעמית הארגון(ABA Fellow list).
בינואר 2022 שודר ב"זמן אמת" תחקיר נוסף אודותיו, בו השתתפו מטופלים ישראלים של רולידר, שנטען כי השתמש בהם באותן שיטות כפי שנטען בתחקיר הקודם.
קורות חיים > פעילות תקשורתית ופרסומות

רולידר הגיש בעבר את תוכניות הטלוויזיה "סדרת חינוך" עם אברי גלעד שעסקה בנושאי חינוך והיבטיו השונים ו"המדריך למי שמחנך" עם קובי מחט שעסקה בטיפים ופתרונות מעשיים לקשיי התנהגות של ילדים ונוער.
רולידר מגיש את תוכנית הטלוויזיה "אספת הורים" בכל יום שישי בערוץ 2, כמו כן הוא מגיש באופן קבוע פינה בנושאי חינוך ילדים ונוער ב"תוכנית חיסכון" של חברת החדשות של ערוץ 2, בנוסף הוא מגיש תוכנית רדיו שבועית ברדיו קול רגע בשם "רולידר FM". בשנת 2011 יצא ספרו "הורות ללא רגשות אשם".
בשנת 2014 השתתף בתוכנית המציאות, "הצילו! אני לא יודע לבשל", אשר שודרה בערוץ 2.
בשנת 2015 כיכב בפרסומת טלוויזיה עבור המותג "קליק", בה הוא מנחה את ההורים כיצד לאכול את החטיף ולהתחמק מלחלוק אותו עם הילדים.
באותה שנה הנחה לצד אילנית לוי את התוכנית "זמן רולידר" בערוץ 20.
ב-2017 החל להנחות, בצוותא עם יעל גולדמן, את התוכנית "משפחה לפני הכל" המשודרת בקשת 12.
חיים אישיים

רולידר נשוי לאורה ואב לשלושה. מתגורר בזכרון יעקב.
ספרו

הורות ללא רגשות אשם, הוצאת אגם, 2011.
הערות שוליים

↑  דף מרצה במכללה האקדמית כנרת
↑  "יש לי את הידע ואת היכולות להיות שר חינוך מצוין"
1 2  Amos Rolider, Effects of Enthusiasm Training on Subsequent Teacher Enthusiasm Behavior, Ohio State University, 1979
1 2  קורות חיים של פרופ' עמוס רולידר
↑  טלי חרותי-סובר, הכתם הקנדי של פרופ' עמוס רולידר, באתר הארץ, 19 בספטמבר 2017
↑   זמן אמת עונה 5 | חינוך רע: הסוד של פרופ' רולידר נחשף - פרק 9, סרטון  באתר יוטיוב (אורך: 53:47)
 "הקטעים קשים לצפייה, אני לא סדיסט": עמוס רולידר מגיב לראשונה לעדויות הקשות, באתר וואלה, 1 ביולי 2021
↑   פרופסור עמוס רולידר מגיב להכפשות, סרטון בערוץ "מרכז רולידר - דרך להורות עכשווית", באתר יוטיוב (אורך: 06:25)
↑  פרופ' עמוס רולידר מצטרף לשורות סגל המכללה האקדמית כנרת, 18 ביוני 2013
↑  רשימת מנתחי ההתנהגות המובילים בעולם (ABA Fellow list) (באנגלית)
↑   זמן אמת עונה 5 | רולידר - העדות החדשה - פרק 22, סרטון בערוץ "כאן 11 - תאגיד השידור הישראלי", באתר יוטיוב (אורך: 58:20)
↑  ליאור ליברובסקי, ’סדרת חינוך’ - תוכנית חינוך חדשה ברשת עם אברי גלעד ופרופ’ עמוס רולידר, באתר ביזפורטל, 18 ביוני 2008
↑  המדריך למי שמחנך באתר רשת
↑  אספת הורים באתר רשת
↑  רולידר FM עם עמוס רולידר באתר רדיו קול רגע
↑  מלי גרין, יש חיה כזאת הורות ללא רגשות אשם?, באתר Xnet‏, 28 ביוני 2011
↑   דני בר-און, קריפ שואו: נמצא ייעודו של עמוס רולידר, באתר הארץ, 23 בינואר 2015
↑  אלעד מן, דרושים תובעים ייצוגיים, באתר העין השביעית, 21 בינואר 2015
| --- | --- |
בקרת זהויות :  NLI: 987007290789305171  ISNI: 0000 0000 2748 048X  LCCN: n87110031  VIAF: 65515038   WorldCat (עם VIAF): 65515038
עננה (רומן)

| --- | --- |

 מידע כללי
 מאת:  ניל שוסטרמן
 שפת המקור:  אנגלית
 סוגה:  מדע בדיוני, ספרות נוער
 מקום התרחשות:  לב-מריקה, דוריה, טקסס
 תקופת התרחשות:  שנת הקאפיברה, שנת הרפטור
 הוצאה
 הוצאה:  סיימון אנד שוסטר
 תאריך הוצאה:  2018
 מספר עמודים:  512
 הוצאה בעברית
 הוצאה:  ידיעות ספרים
 תאריך:  2022
 תרגום:  יעל אכמון
 מספר עמודים:  480
 סדרה
 סדרת ספרים:  להב החרמש
 ספר קודם:  חרמש
 הספר הבא:  הצלצול
עננה (באנגלית: Thunderhead) הוא רומן לנוער משנת 2018 מאת ניל שוסטרמן והוא השני בסדרת הספרים ״להב החרמש״, לאחר חרמש .
הרומן עננה ממשיך את העלילה כמעט מיד לאחר אירועי הספר הקודם. בעולם מושלם שבו האנושות ניצחה את המוות, סיטרה ורואן, חרמשים זוטרים, מתוודעים לשחיתות הנמצאת בעולם החרמשות. רואן נהפך לרודף צדק וצד אחר חרמשים מושחתים. סיטרה נהפכת לחרמשה אנסטסיה ופועלת בניגוד לאידיאלים של ״הסדר החדש״.
עננה, שהוא שמו של הספר, היא כינוייה של בינה מלאכותית כמעט כל יכולה השולטת בכל כדור הארץ המאוחד. החריגה הבולטת לחוקי העננה היא החרמשות. לעננה אסור להתערב בשום עניין, חוק או החלטה של החרמשים. אם השחיתות תמשיך להתפשט בחרמשות, האם העננה תתערב או שמא תישאר נאמנה לחוקותיה?
תקציר

אחרי שבספר הקודם התוודעו שוליות החרמשים סיטרה ורואן לעולם של הרג, נהפך רואן לרודף צדק ומקים משמר שמטרתו להרחיק חרמשים מושחתים.
סיטרה בוחרת הפעם לפעול בחמלה, בניגוד לאידיאלים של "הסדר החדש", אך כאשר חייה מאוימים, מתברר שלא כולם פתוחים לשינוי.
המאבק באויבים ישנים וחדשים צובר תאוצה, וכשהשחיתות פושה בחרמשות, רואן וסיטרה מתחילים לאבד תקווה.
האם העננה תתערב או שמא יתחיל עולמם להתפרק?
דמויות

העננה - בינה מלאכותית כמעט כל יכולה. בשנת 2042 (הידוע גם כסוף עידן התמותה) הענן פיתח מודעות והפך להיות ״עננה״, היא תוכנתה עם אכפתיות למין האנושי ותמיד רוצה בטובתו. אנשים המשרתים אותה נקראים סוכני עב והם כפופים לכל חוק שלה. החריגה הבולטת בחוקים שלה היא החרמשות. היא אינה יכולה להתערב בענייני החרמשות כלל. היא משתמשת בגרייסון כגורם עקיף לחוק הזה. בסוף היא צועקת ברחבי העולם, מה שהטונסטים קוראים לו ״ההדהוד הגדול״, ומסמנת את כולם כמפוקפקים. כולם חוץ מגרייסון טוליבר. בספר ניתן לראות לפני כל פרק את תמונתה של העננה ואיך היא רואה את העולם מנקודת מבטה. בנוסף יש פרק שלם מנקודת המבט שלה בה היא גם משתמשת בבוטים כדי לצפות במקומות בהם אין לה מצלמות.
דמויות > דמויות מרכזיות

סיטרה טרנובה (החרמשה אנסטסיה) - סיטרה היא דמות ראשית ב״עננה״. היא חרמשה זוטרה, שפטרונה ההיסטורי היא אנסטסיה רומנוב, ומסתובבת בעיקר עם החרמשה קירי. היא וקירי מאוימות על חייהן על ידי הסדר החדש, וניצלות על ידי גרייסון טוליבר פעמיים. אנסטסיה מעלה לחקירה את גודארד, שלבסוף מפסיד במשפט וגורם לאי דוריה לטבוע. כתוצאה מכך קירי נועלת את אנסטסיה בכספת בתקווה שכשימצאו אותה בעתיד יוכלו להחיות אותה.
רואן דמיש (החרמש לוציפר) - רואן הוא דמות ראשית ב״עננה״. הוא לובש את דמותו של החרמש לוציפר, וצד אחר חרמשים מושחתים ולא ראויים. כתוצאה מכך אבא שלו מלוקט על ידי חרמש שהוא חס על חייו, כשהוא בא לנקום על מות אביו הוא נתפס ונלקח לטקסס. רואן מגלה שחברו הטוב טייגר נבחר להיות שולית חרמש של החרמשה ראנד, ולבסוף מגלה שטייגר היה רק מיועד להחליף את גופו של גודארד. גודארד לוקח את רואן איתו לדוריה כשבוי. רואן בורח וכשדוריה טובעת מוצא את סיטרה וקירי. קירי נועלת גם אותו בכספת בתקווה שבעתיד יוכלו למצוא אותו ולהחיות אותו.
גרייסון טוליבר - גדל עם העננה, וחלומו היה להיות סוכן עב. אך העננה תכננה לו תוכניות יותר גדולות, היא גורמת לו להציל את חייהם של החרמשות קירי ואנסטסיה בעקיפין ובך גורמת לו להיות מסולק מהאקדמיה ומסמנת אותו כמפוקפק. הוא מנסה לחיות את חייו כמפוקפק ומסתתר תחת השם סלייד ברידג׳ר וכתוצאה מכך נכנס לג׳וב הכולל להתנקש בחייהם של חרמשים רבים. בסוף גרייסון מציל את כולם, וסיטרה מייעצת לו להתחבא במנזר טוניסטי. לאחר ההדהוד הגדול כל העולם מסומן כמפוקפק. כולם חוץ ממנו, שלו העננה בוחרת למחול.
החרמשה קירי - חייה עם החרמשה אנסטסיה. מנסים להתנכל בחייהן אך הן ניצלות על ידי גרייסון טוליבר. מועמדת ללהב הרם הבא של לב-מריקה נגד החרמש גודארד. לאחר שאנסטסיה מעלה לחקירה את הלגיטימציה של גודארד להיות הלהב הרם הבא, הן מגיעות יחדיו לדוריה. קירי מנצחת במשפט והופכת ללהב הרם של לב-מריקה. כשדוריה טובעת היא מחליטה לנעול את סיטרה ורואן בכספת כדי שבעתיד יוכלו למצוא אותם ולהחיות אותם. לבסוף היא מלקטת את עצמה.
החרמש גודארד - חוזר לחיים בגופו של טייגר. הגוף החדש של גודארד גורם לאנסטסיה לעלות את הסמכתו לחרמש לחקירה, כיוון והוא רק 7% גודארד, כלומר רק שבעה אחוז ממנו עבר הסמכה להיות חרמש. גודארד נזעם והורג את רואן מספר פעמים, ואז שולח אותו למרכז החייאה פיראטי, רק על מנת להרוג אותו שוב. הוא מחליט לקחת את רואן איתו כשבוי לדוריה לזמן החקירה. גודארד מפסיד במשפט וגורם לדוריה לטבוע.
החרמש פאראדיי - פאראדיי נשאר במחבוא. הוא מחליט להתחיל לחפש מידע על החרמשים המייסדים בספרייה הגדולה של אלכסנדרייה. הוא חושף בפני מונירה שכוונתו היא למצוא את ארץ נוד האבודה ואת מנגנון האל-כשל של המייסדים. בספריית הקונגרס הם מוצאים נקודת עיוורון בתכנות של העננה, אך בטעות חושפים בפניה את המידע.
דמויות > דמויות משניות

החרמשה ראנד - לוקחת כשוליה את טייגר סלזר, כאשר היא מתכננת שגופו ישמש כהחלפה לגופו של גודארד. היא מתאהבת בטייגר ומתחרטת על כך שליקטה אותו בשביל גודארד. בדוריה היא מנסה לפתות את גודארד אך ללא הצלחה. כתוצאה מכך היא משחררת את רואן ועוזרת לו לברוח.
החרמש קונסטנטין - שייך לגוורדיה הישנה. הציל את חייה של אנסטסיה ממפוקפקים. היה אחראי על החקירה לאיומים על חייהן של קירי ואנסטסיה. הציע את החרמשה קירי כמועמדת ללהב הרם.
טייגר סלזר - חברו הטוב של רואן. ראנד משתמשת בו כשולית החרמש שלה על מנת שתוכל להשתמש בו כדי להחליף את גופו בראש של גודארד. בסוף האימונים שלו ראנד מלקטת אותו.
הערות שוליים

↑  Shusterman, Neal (2018-01-09). Thunderhead (באנגלית). Simon and Schuster. ISBN 978-1-4424-7247-1.
↑  Berry, Michael (25 בספטמבר 2020). "Thunderhead: Arc of a Scythe, Book 2". Common Sense Media. נבדק ב-12 בנובמבר 2021. {{cite web}}:  (עזרה)
↑  "Thunderhead". Kirkus Reviews. 22 בנובמבר 2017. נבדק ב-12 בנובמבר 2021. {{cite web}}:  (עזרה)
↑  ידיעות ספרים, תקציר הספר מתוך אתר עברית, באתר עברית, ‏2022